62020CO0679_INF
Sklep Sodišča (deveti senat) z dne 6. maja 2021 – Administración General del Estado
(Zadeva C-679/20)
„Predhodno odločanje – Člen 53(2) Poslovnika Sodišča – Evropska listina lokalne samouprave – Listina Evropske unije o temeljnih pravicah – Evropska konvencija o varstvu človekovih pravic in temeljnih svoboščin – Odločba lokalne skupnosti, ki izraža politično mnenje, ki je v nasprotju z ustavnim okvirom in ki presega njene pristojnosti – Neobstoj povezave s pravom Unije – Očitna nepristojnost Sodišča“
1.
Vprašanja za predhodno odločanje – Pristojnost Sodišča – Meje – Razlaga določb mednarodnega prava, ki zavezuje države članice zunaj okvira prava Unije – Izključitev
(člen 267 PDEU)
(Glej točko 23.)
2.
Vprašanja za predhodno odločanje – Pristojnost Sodišča – Meje – Predlog za razlago Listine Evropske unije o temeljnih pravicah – Predmet nacionalnega spora, ki nima nikakršne navezne okoliščine s pravom Unije – Očitna nepristojnost Sodišča
(člena 4(2) in 6(1) PEU; člen 267 PDEU; Listina Evropske unije o temeljnih pravicah, členi 11, 51(1) in (2) ter 52(3); Poslovnik Sodišča, člen 53(2))
(Glej točke od 24 do 30 in izrek.)
Izrek
Sodišče Evropske unije je očitno nepristojno za odgovor na vprašanja, ki jih je postavilo Juzgado de lo Contencioso-Administrativo no 17 de Barcelona (upravno sodišče št. 17 v Barceloni, Španija), z odločbo z dne 11. decembra 2020.